เรื่องร้องเรียน: ไม่มีการแก้ไขปัญหามอเตอร์ไซค์วิ่งบนทางเท้าอย่างเป็นรูปประธรรม มีเพียงการมาติดตั้งเสา ซึ่งเสาไม่สามารถกั้นมอเตอร์ไซค์ได้ มอเตอร์ไซค์ยังคงผ่านได้ตามรูปภาพ สาวดังกล่าวติดตั้งขึ้นเพื่อ กั้นผู้ใช้วีลแชร์ผ่านเท่านั้น ไม่ได้กั้นมอเตอร์ไซค์ผ่าน จึงขอให้ แก้ไขปัญหา ด้วยการปรับพวกกระทำความผิดทุกราย อย่างเท่าเทียมกัน ไม่มีการเกรงใจ ไม่มีการหยวนๆ และขอเตือนเจ้าหน้าที่ว่า อย่าคิดส่งเพียงเอกสารลอยว่ามีการปรับแล้ว แผ่นเดียวแปะมา เพราะผู้กระทำความผิดไม่ได้มีแค่คนเดียว หากทำเช่นนั้นก็จะเปิดเคสตามเรื่อยๆไม่สิ้นสุด ทางเดียวที่จะแก้ไขปัญหาได้ คือการทำให้ปัญหาลดน้อยลงอย่างมีนัยยะสำคัญ และทางเดียวที่จะทำให้ปัญหาลดลงคือทำให้ผู้กระทำความผิดกลัว พวกกระทำความผิดต้องกลัวกฎหมาย การที่จะทำให้พวกกระทำความผิดกลัวกฎหมายคือการทำให้เห็นว่า กฎหมายเอาจริง ซึ่งก็คือ ปรับให้แหลก ทุกรายที่ทำความผิด
การดำเนินการของเจ้าหน้าที่: ทางเขตพยายามจะอธิบายให้ทราบว่า ในการดำเนินการกวดขัน การจอดและขับขี่บนทางเท้า ปัจจุบันเขตได้ดำเนินการโดยวิธีการใดบ้าง ซึ่งขอเรียนให้ทราบว่า การดำเนินการประกอบด้วย 1. ประชาสัมพันธ์ให้ประชาชนรับทราบว่า การจอดหรือขับขี่รถจักรยานยนต์บนทางเท้า เป็นการกระทำที่ผิดกฎหมายตาม ม.17(2) แห่ง พ.ร.บ.รักษาความสะอาดฯ พ.ศ.2535 แต่ยังมีการฝ่าฝืนเช่นเดิม 	2. ติดป้ายเตือนในบริเวณดังกล่าว พร้อมระบุโทษหากมีการฝ่าฝืน ปรับไม่เกิน 5,000 บาท แต่ยังมีการฝ่าฝืนเช่นเดิม 	3. ตั้งแผงเหล็กกั้นไม่ให้มีการขึ้นไปจอดหรือขับขี่บนทางเท้า พร้อมติดป้ายเตือนและระบุโทษหากฝ่าฝืน พบว่า มีการยกแผงเหล็กออกและมีการฝ่าฝืนเช่นเดิม 	4. จัดเจ้าหน้าที่กวดขันผู้ฝ่าฝืนจอดหรือขับขี่บนทางเท้าทุกวัน หมุนเวียนกันไปในแต่ละแห่งตั้งแต่เวลา 08.00 – 18.00 น. มีเจ้าหน้าที่รับผิดชอบ 5 คน และทำการจับกุมผู้กระทำผิด จับปรับแต่เนื่องจาก ไม่สามารถจัดเจ้าหน้าที่ประจำจุดใดจุดหนึ่งได้ตลอดเวลา เพราะมีภารกิจที่หลากหลายและเป็นจำนวนมากในพื้นที่ ประกอบกับการร้องเรียนการจอดและขับขี่บนทางเท้า ไม่ได้มีเพียงจุดเดียว มีตลอดเส้นถนนเพชรเกษม ถนนพุทธมณฑลสาย 2 และ 3  เมื่อมีเจ้าหน้าที่ไม่อยู่ รวมทั้งในเวลากลางคืน ก็จะมีการจอดหรือขับขี่ตลอดเวลา และมีการร้องเรียนอย่างสม่ำเสมอ     5. แจ้งสำนักการจราจรและขนส่ง ซึ่งรับผิดชอบการติดตั้ง cctv ให้พิจารณาติดตั้งในพื้นที่เขตบางแค ดังนั้น จะเห็นว่า สิ่งที่คุณแจ้งมา เขตดำเนินการอย่างต่อเนื่อง ไม่ได้ละเลยแต่อย่างใด รูปที่นำมาปิดเรื่อง เนื่องจากระบบอนุญาตให้ใช้รูปได้เรื่องละ 3 รูป จึงอาจเป็นความบกพร่องของเจ้าหน้าที่ในการเลือกรูป ซึ่งทางเขตเองได้กำชับเจ้าหน้าที่ไปทุกครั้งว่า ให้ดำเนินการด้วยความรอบคอบถี่ถ้วน หากมีเหตุการณ์ใดที่เป็นข้อบกพร่อง ทางเขตขออภัยมา ณ ที่นี้ด้วย
ความเห็นของผู้แจ้ง: โจทย์ : ปัญหามอเตอร์ไซค์วิ่งบนทางเท้า คำตอบแรก : ปักเสา ผลลัพธ์ : แก้ปัญหาไม่ได้ คำตอบใหม่ : ปิดเคสๆๆๆๆ ไม่ได้แล้วๆๆๆ
พื้นที่: แขวงบางแคเหนือ เขตบางแค กรุงเทพมหานคร